ರಾಯಚೂರಿನ ಅರಕೇರಾ ನೂತನ ತಾಲೂಕಾಗಿ ಘೋಷಣೆ

ರಾಯಚೂರು: ಜಿಲ್ಲೆಯ ಅರಕೇರಾ ನೂತನ ತಾಲೂಕಾಗಿ ಕ್ಯಾಬಿನೆಟ್ ಸಭೆಯಲ್ಲಿ ಅನುಮೋದನೆ ಪಡೆದಿದೆ.

ಕ್ಯಾಬಿನೆಟ್ ಸಭೆಯಲ್ಲಿ ನೂತನ ತಾಲೂಕಾಗಿ ಘೋಷಣೆಯಾಗಿದ್ದರಿಂದ ಅರಕೇರಾ ಗ್ರಾಮದಲ್ಲಿ ಜನ ಸಂಭ್ರಮಾಚರಣೆ ಮಾಡಿದರು. ದೇವದುರ್ಗ ಶಾಸಕ ಶಿವನಗೌಡ ನಾಯಕ ಸ್ವಗ್ರಾಮ ಅರಕೇರಾವನ್ನು ನೂತನ ತಾಲೂಕು ಮಾಡುವಂತೆ ಎರಡು ವರ್ಷಗಳಿಂದ ಕೂಗು ಕೇಳಿ ಬಂದಿತ್ತು. ಅರಕೇರಾ ತಾಲೂಕು ಘೋಷಣೆ ಮಾಡಿದ್ದರಿಂದ ಅರಕೇರಾ ಗ್ರಾಮದಲ್ಲಿ ಸಂಭ್ರಮ ಮನೆಮಾಡಿತ್ತು. ಶಾಸಕ ಶಿವನಗೌಡ ನಾಯಕ ಮನೆ ಎದುರು ಪಟಾಕಿ ಸಿಡಿಸಿ ಗ್ರಾಮಸ್ಥರು ಸಂಭ್ರಮಿಸಿದರು.

ಅರಕೇರಾ ಗ್ರಾಮ ಪಂಚಾಯತ್ 20 ಸದಸ್ಯರನ್ನು ಒಳಗೊಂಡಿದೆ. ಅರಕೇರಾ ಜಿಲ್ಲಾ ಪಂಚಾಯತ್, ತಾಲೂಕು ಪಂಚಾಯತ್ ಕ್ಷೇತ್ರಗಳನ್ನು ಹೊಂದಿದೆ. ಅರಕೇರಾ ಹೋಬಳಿ ವ್ಯಾಪ್ತಿಗೆ 10 ಪಂಚಾಯತಿಗಳು ಬರುತ್ತವೆ. ಹಾಳ ಜಾಡಲದಿನ್ನಿ ಗ್ರಾಮ ಸೇರಿ 6 ವಾರ್ಡ್ ಗಳನ್ನು ಹೊಂದಿದೆ. ಅಗ್ನಿಶಾಮಕ ಠಾಣೆ, ನಾಡ ತಹಶೀಲ್ದಾರ್ ಕಾರ್ಯಾಲಯ, ಲೋಕೋಪಯೋಗಿ ಇಲಾಖೆ, ಕೃಷಿ ಇಲಾಖೆ ಕಚೇರಿ, ಸರ್ಕಾರಿ ಪದವಿ ಪೂರ್ವ ಕಾಲೇಜು ಇದೆ. ದೇವದುರ್ಗ ತಾಲೂಕಿನಲ್ಲಿ ರಾಜಕೀಯ ಶಕ್ತಿ ಕೇಂದ್ರ ಎಂಬ ಹೆಸರು ಪಡೆದಿದೆ.